dh-unibe/image-text_koenigsfelden-charters-post-1500 huggingface dataset:
Ich, Peter von Griffense, beken̄ offenlich mitt disem brieff, als den̄ Hansz Brun vō Seflingē, der koch, ✳ ùber das er min gedingtˀ
knecht gewesē ist ✳ un̄ mir òch ✳ mitt mund un̄ hand nach aller notdurft getruwē dienst vˀsprochē ✳ un̄ abˀ darùber understanden hàt, mir un̄ den minē ✳ mitt sinē ùppigen wandel un̄ wortē schand un̄ schmach zuͦ zefuͤgen, sachenhalb herin̄ zemeldē
nitt notdurftig. ✳ daruf zestand un̄ gând ich in̄ im Hiltenspuͤl uff dē minē fundē un̄ darub̄ zuͦtz im̄ zegriffē durch min knecht
geschaft hab. und wand nū die gericht daselbs, hoch un̄ nider, minē gnedigē frowē und dē wirdigen gotzhusz zuͦ Kùngsfeld
zuͦgehoͤrēt, und abˀ die sach un̄ handel an im̄ selbs, also das soͤlichs vor der gefangknisse nitt witt zuͦ bringent was und aber
nachmaln an die selbē min gnedig frowē un̄ ir amptlùt, ouch min halb als eins sechers ✳ un̄ ir der gerichtē halb gehandelt
un̄ der buͦb gelàssē ist nach in̄halt der urfechbrieffē darub̄ gemacht. ✳ darzuͦ beken̄ ich, obgen̄tˀ vō Griffense, ✳ fùr mich, min
erbē un̄ nachkomē, das soͤlich vachen handel un̄ alles, das so min un̄ der minē halb darin̄ beschechē ist ✳ den selbē minē gnedigē
frôwē, irm gotzhusz un̄ nachkomē an den genemptē irn hochē und nidn̄ gerichtē dar in̄ soͤlichs beschechē und an allen ir
un̄ der selbē ir gerichtē herlikeitē, ✳ recht, gewonheit harkomē un̄ in allweg, jetz und zuͦkùnftigen zitē, allenklich gar un̄
gantz sol unvˀgriffē àn schadē, ✳ sunder sin un̄ blibē, als ob soͤlich vachē un̄ handel durch ir amptlùt un̄ mitt irm gewalt
der gericht halb allenklich gehandelt wer. alles ungeverlich inkraft und urkùnd disz briefs mitt minē, des obgēnt₎
Peters vō Griffense, ✳ angehencktē insigel. ✳ des zuͦ warē urkùnd versigelt geben uff fritag nach aller heiligen
tag nach Cristi gepùrt vierzechenhundertffùnfftzig und acht jâr. ✳
1458 XI 3 . F. Argau ( Königsfelden )
Kgsf. 701 0 / 03
1458 ✳ nov✳ 3 ✳
ein brieff als Petˀ von Griffensee ein knaͤcht in
unsnˀ gerichtn̄ gevangen ✳ und ùns und ùnsmˀ
gotz hus an schaden widˀ gelàsen hàt ꝫcꝭ
1458 .
ze wissent von der buͦsz wegen so ✳ der
von Griffense mitt soͤlichem ✳ handel ✳ sunder ✳
mitt dem ✳ fächn̄ und uss den gerichten den
gevangnen zù fuͤren ꝫcꝭ nach in̄halt der ✳
urfech briefen ✳ verschult haͤtte das ✳ die
durch Ludwig Zechender ✳ un̄ mich Niclaus ✳
Fricker als wir si beid teil der ✳ sach halb ✳ geeint
habent ꝫcꝭ abgebetten abgerett ✳ hin und ab ✳
ist ✳ mitt urkùnd diser min Niclaus Frickers
handgeschrift uff datū disz briefs beschechē
Nͦ. 882 .
Frit: nach Allerheil₎
1458 . ✳